Ինչ վերաբերում է իր մեկ այլ մեղադրանքի, թե ես փորձել եմ Սլովակիայի հայ համայնքում «հեղաշրջում» անել եւ «գահից գցել» իրեն, դա նույնպես չի համապատասխանում իրականությանը։ Այո, հանդիպել եմ հայ համայնքի ներկայացուցիչների հետ, խոսել ենք համայնքի ինստիտուցիոնալ գրանցման մասին՝ կամ որպես ազգային փոքրամասնություն, ինչպիսին, օրինակ Հունգարիայում է, կամ որպես կրոնական համայնք, ինչպիսին այս պահին Չեխիայում է։ Սլովակիայում այսօր կա գրանցված «Սլովակիայի հայ համայնք» հասարակական կազմակերպություն, որ ղեկավարում է Գրիգորյանը, եւ, հավաստիացնում եմ, սլովակահայերից շատ քչերն են դրա մեջ մտնում։ Այդ տեսակ կազմակերպության գրանցումն էլ մեծ «հերոսություն» չէ, ինչպես ներկայացվում է, մի քանի ստորագրություն բավարար է, միայն թե անվանումը չկրկնվի։